דאינריז טארגאריין

בסדרת הספרים

דאינריז טארגאריין היא אחת האחרונות משושלת טארגאריין. היא נולדה לאחר מותו של אביה אאיריז, ואמה מתה בלידתה. היא נאלצה לברוח מן הממלכה יחד עם אחיה וייסריז, קרוב המשפחה היחיד שנותר לה, לערים החופשיות שמעבר לים הצר, מחשש ש"החמס" יחפשו אחריהם ויהרגו אותם. אחיה החליט להשיאה לחאל דרוגו, מנהיג הדות'ראקים, בתמורה לצבא שינסה לכבוש חזרה את שבע הממלכות. לאחר מות בעלה ומות בנה, דאינריז הקימה לתחייה שלושה דרקונים מביצים עתיקות ומאובנות עמן נכנסה אל תוך הלהבות. מאז ואילך כונתה "אם הדרקונים" ו"הבלתי נשרפת".
מטרתה היא לכבוש מחדש את ווסטרוז. לאחר שהחלאסאר של דרוגו התפרק, היא צעדה לעבר קארת', עיר גדולה מאוד שאירחה את החלאסאר המצומצם המורכב משלושת פרשיה, אמותיה, ילדים וזקנים. כשהגיעה לקארת', אציל קארת'י בשם קסארו זוהאן דאקסוס, הציע להינשא לה ובתמורה יעזור לה לכבוש את כס הברזל. היא סירבה. לאחר כמה זמן, שוכנעה דאינריז על ידי פיאט פרי מגילדת המכשפים, אחד מהאנשים שהכירה בקארת', להגיע לבית "הבלתי מתים" על מנת להדריך אותה בהמשך דרכה. שם היא ראתה חזיונות מהעבר ומהעתיד, בלי שתדע מה אומרים החזיונות. אך למעשה זה היה תעלול של פיאט פרי והמכשפים על מנת לגרום לדאינריז להיות תקועה שם לנצח. למזלה, היא נשאה אחד מדרקוניה, דרוגון, על כתפה והוא הציל אותה בכך ששרף את הבלתי טמאים והצית את המקום. לאחר מכן, פגשה את בלוואס החזק, ונושא כליו ארסטאן לבן-זקן (שהתגלה כסר באריסטאן סלמי אמיץ הלב) והם אמרו לה שממתינות לה שלוש ספינות של אילריו מופאתיס הפרנס מפנטוס, והן אמורות לקחת אותה אליו. 
בהתחלה היא עלתה על הספינות, אך לאחר זמן מה שינתה את המסלול לעבר מפרץ סוחרי העבדים. היא כבשה את שלוש הערים הגדולות ביותר של סוחרי העבדים: אסטאפור, יונקאי ומירין. לאחר שכבשה את מירין, היא הפכה למלכתה ושלטה בה. במקביל התחוללה מהפכה ביונקאי ובאסטאפור. ביונקאי סוחרי העבדים נטלו מחדש את השלטון ובאסטאפור הוכתר מלך חדש, המבקש את ידה של דאינריז. לצד כל אלה במירין, בני ההרפיה טובחים בלא-טמאים, חייליה שהשיגה באסטאפור. בני ההרפיה הם אצילים מגיס, אימפריה שהובסה בידי ואליריה שסמלה היה ההרפיה. עם התרופפות שלטונה במירין, היונקאים ובעלי בריתם מחריבים את אסטאפור וצועדים לעבר מירין. קסארו זוהאן דאקסוס הגיע אליה שוב והציע לה 13 ספינות גדולות בשביל לעזוב את מירין כשלא יאונה לה כל רע. היא סירבה, וגם קארת' הצטרפה ללחימה נגדה. בשביל להרגיע את היונקאים ואת בני ההרפיה, דאינריז נישאת להיזדאהאר זו לוראק, אציל מיריני, שהצליח להרגיע את בני ההרפיה ולהשקיט לעת מסוימת את היונקאים. לאחר שפתחה בצורה חגיגית בגלל השלום עם יונקאי את בורות הלחימה, הגיע דרוגון, הדרקון השחור, וזרע הרס, עד שדאינריז עלתה על גבו ועפה ממירין. היא הגיעה לים הדות'ראקי, לגבעה שבה התגורר דרוגון. היא קראה לה 'דרגונסטון', על שם המקום בו נולדה וטירת בית טארגאריין בווסטרוז. לאחר כמה ימים, מצא אותה חאל ז'אקו, פרש הדם של בעלה המת חאל דרוגו.

בסדרת הטלוויזיה

בסדרת הטלוויזיה דאינריז היא בעלת עמידות לאש ושרדה שתי שריפות קשות. בעונה הראשונה היא מציתה את עצמה ביחד עם חאל דרוגו הגוסס, המכשפה שרימתה אותה וביצי שלושת הדרקונים. היא קמה מן האפר כשבידיה שלושה אבקועי דרקונים, ובזכות כך הוענק לה הכינוי "הבלתי-נשרפת". בעונה השישית היא מציתה את מקדש הדות'ראקי עם החאלים בתוכו ויוצאת ללא פגע. בכך מצליחה לגייס את נאמנותם.
בעונה השישית מצליחה דאינריז להשיג מחדש שליטה בערי מפרץ סוחרי העבדים הודות לשלושת דרקוניה וצבא הפרשים הדות'ראקים. היא ממנה את טיריון לאניסטר לימינה וליועץ ראשי. עוד מייעצים לה ז'ורה מורמונט, ואריז מווסטרוז, מיסנדיי המתרגמת ותולע אפור, מפקד צבא הבלתי-טמאים. בעונה השביעית דאינריז יוצאת לווסטרוז כאשר ברשותה שלושה דרקונים בוגרים וצבא ענק המורכב מהבלתי-טמאים והפרשים הדות'ראקים. היא כובשת מחדש את דרגונסטון ומקימה בו את בסיסה ליציאה למערכה לכיבוש וסטרוז והכתרתה כמלכת שבע הממלכות.
בדרגונסטון היא נפגשת עם ג'ון שלג, מלך הצפון ולשעבר מפקד משמר הלילה, שמשכנע אותה להתגייס לעזרתו להילחם בהלכים הלבנים - צבא של אל-מתים אכזריים שנמצא מצפון לחומה ומתקדם כדי לכבוש את וסטרוז עם רדת החורף. ג'ון יוצא בראש משלחת לוחמים ללכוד את אחד האל-מתים אך מכותר בידי צבאם. בשיא הקרב מגיעה מגיעה דאינריז ודרקוניה בכדי להצילם. במהלך החילוץ נהרג אחד מדרקוניה של דאינריז מחנית קרח שמיידה בו מלך הלילה וגופתו צונחת אל קרקעית האגם הקפוא. ג'ון ודאינריז מתאהבים, הוא נשבע לה אמונים כמלכתו והיא מתחייבת להילחם במלך הלילה. במקביל, צבא המתים מושים את גופת הדרקון מן האגם, ומקימים אותו כחי-מת הנשלט בידי מלך הלילה. הדרקון פורץ את החומה הגדולה ומאפשר את פלישת המתים דרומה.  
דאינריז וכוחותיה מתבצרים בווינטרפל. יחד עם ג'ון שלג ואנשי הצפון הם מביסים את צבא המתים. לאחר הניצחון בווינטרפל, דאינריז מתעקשת לנוע דרומה ולהביס את סרסיי. בדרכה היא נקלעת במפתיע למארב של יורון גרייג'וי וצי הברזל. הם יורים באמצעות רובי קשת ענקיים חצים אשר פוגעים בראיגל, הדרקון השני של דאינריז, והורגים אותו. במארב גם נחטפת מיסנדיי, העוזרת הקרובה של דאינריז.  בטרם תפרוץ המלחמה, סרסיי נושאת ונותת עם דיאנרייז. משלא הגיעו להסכמה, סרסיי מורה לגרגור קלגיין לערוף את ראשה של מיסנדיי. 
התפשטות הידיעה על זכותו החוקית של ג'ון שלג לכס, לצד מותם הטרגי של מיסנדיי וראיגל, גורמים להתערערות נפשית של דאינריז. כשפורצת המלחמה מול סרסיי היא מחריבה את מעלה מלך והורגת המוני חפים מפשע, גם לאחר כניעת צבאה של סרסיי. ג'ון וטיריון מזועזעים מהמאורעות וטיריון מזהיר אות ג'ון שדאינריז איבדה את עשתונותיה. בטרם התיישבה על כס הברזל ג'ון מגיע לשוחח עם דאינריז. בלהט השיחה הם מתנשקים, ולמרות אהבתו העזה אליה, ג'ון דוקר אותה למוות. דרוגון מגיע מיד ונסער לגלות על מותה. ביגונו הוא מתיך את כס הברזל, נושא את גופת דאינריז ועף למרחקים.